La majoria d'activitats van adreçades al públic familiar PORT DE TARRAGONA\nDurant aquest cap de setmana, el Port de Tarragona presenta diverses propostes per gaudir en família. Es podran visitar les exposicions del Moll de Costa i assistir al concert desconcertant de dos clowns; al concert de Ja Veus!; també a escoltar contes de gegants, pirates i sirenes; i a la segona marató de jazz.\nEl proper dissabte 9 de març, d’11 a 24 hores, al Refugi 1 del Moll de Costa, s’iniciarà la 2a Marató de Jazz. Una Jam-session, amb la participació de més d’un centenar de músics, que tindrà continuació el diumenge dia 10, d’11 a 21 hores. La inauguració d’aquesta 2a Marató de Jazz es farà el dissabte, a les 13 hores, al mateix Refugi 1 del Moll de Costa. Els temes musicals que s’interpreten en el jazz permeten obrir un espai a l’expressió i creativitat particular dels músics, que els permet expressar el seu art just al moment de la interpretació, d'aquí el seu gran valor.\nTambé aquest dissabte, dia 9, a les 19 hores, i al Teatret del Serrallo actuació de Ricardo Cornelius i Cristi Gabo (Cia. Black and Blue). Blue, la gran diva del music hall, uneix el seu desbordant talent al distingit músic Black en un caòtic popurri de generes musicals.\nI, el diumenge, dia 10, a les 12 hores, al Teatret del Serrallo arrenca el cicle de concerts i activitats culturals al voltant de la veu, Ja Veus! La veu ens transforma. A aquesta festa de presentació del festival actuen la guanyadora del festival PortAutors18, Susannes, amb el seu primer disc, ‘Cultivant la terra’, i Clementina, amb el seu primer treball, ‘Darrere el vent’.\nAixí mateix, aquest diumenge dia 10 de març i a les 12 hores, al Museu del Port, i dins dels diumenges al Museu es realitzarà l’activitat familiar ‘Contes de gegants, pirates i sirenes’. Amb el grup G.P.S. amb Mon Mas. Hissem les veles i posem rumb a l’aventura, el vent bufa agradable, agafeu el timó i les cordes. Solquem pels set mars, al voltant d’aquesta illa de paraules, naveguem per aigües transparents, cales desertes i tresors de lletres. Us proposem obrir el vell cofre d’històries i començar a remenar.\nL’exposició “Tarragona i alguna cosa més”, de Juan Varea, recentment inaugurada, es pot visitar al Tinglado1 del Moll de Costa. Aquesta exposició romandrà oberta fins al dia 10 de març.\n'Tarragona i alguna cosa més' és el treball d’aquests últims anys on es representen part dels racons més emblemàtics de la nostra ciutat, així com d’altres ciutats que han sorprès l’artista en els seus viatges. “Triar no ha estat fàcil. Qualsevol zona de Tarragona t’inspira i suggereix una obra nova”, diu l’artista Juan Varea.\nL’exposició '13 banderes fosques' és una instal·lació fotogràfica de Ricard Martínez situada al Moll de Costa (davant del Museu del Port), organitzada per l'Arxiu del Port. Es tracta d'una instal·lació formada per imatges dels bombardejos que va patir Tarragona i el seu port durant la Guerra Civil; són fotografies preses pels mateixos atacants just després del moment de llençar les bombes i de causar destrucció arreu. Es pot visitar fins al 20 de març. L'acte està emmarcat dins la programació 'Ara fa 80 anys: el final de la Guerra Civil a Tarragona', amb més de 30 propostes que organitzen diferents entitats de la ciutat entre el 15 de gener i el 28 de març.\nI l’exposició 'Compartint la mar amb... els vaixells' es pot contemplar al vestíbul del Museu del Port, de dimarts a dissabtes, de 10 a 14 h i de 16 a 19 h, i diumenges i festius, d’11 a 14 h, fins al 9 d’abril. L’entrada és lliure.


Ha mort José Vargas , exregidor d’IC-Verds, fundador de Vilassar Televisió i escenògraf de TVE-Catalunya – Vilassar Ràdio\nHa mort aquesta passada matinada Jose Vargas Fernandez, a l’edat de 79 anys. Va ser regidor a l’Ajuntament de Vilassar de Mar per Iniciativa per Catalunya-Verds tant a l’oposició (1987-1999, 2004 a 2007) com al govern (2003 a 2004) . Vargas va formar part del govern quan Pere Almera va ser alcalde de Vilassar de Mar i va haver-hi pacte de govern del PSC amb IC-Verds i ERC . Vargas va estar al capdavant , entre altres, de les àrees de Planejament Urbanístic i Promoció de l’Habitatge\nMartí Casares, en representació dels seus companys a IC-Verds, ha expressat el seu condol a la familia, ha destacat la seva llarga trajectòria política al PSUC, IC-Verds, Comuns i Babord, ha destacat el seu compromís polític i sindical, la seva tasca al capdavant de Vilassar TV i el seu sentit de l’humor.\nVargas va nèixer el 1941 a França, on els seus pares es van exiliar. Va tornar a Espanya el 1963 i el 1966 va entrar a treballar com a escenògraf a Televisió Espanyola a Catalunya, primer al centre de producció a Miramar (Barcelona) i després quan el centre de producció es va traslladar a Sant Cugat del Vallés el 1983, en els espais de teatre en català i en el programa “Ven al Paralelo”, presentat per la cantant i actriu Sara Montiel, des del teatre Paralelo de Barcelona.\nVargas va ser el fundador el 1984 del canal de televisió privat local Vilassar Televisió, una de les televisions locals històriques de tot Catalunya, des d’on ha desenvolupat , juntament amb el col·lectiu que fa fundar, Col·lectiu d’activitats Audiovisuals i Televisió Local de Vilassar de Mar, una importantíssima tasca durant molts anys enregistrant bona part dels actes culturals i esportius que s’han fet a la població.\nEstava casat, tenia dos fills i un nét i residia a la nostra població. Vargas havia participat a l’espai “La tertúlia política” de Vilassar Ràdio.\nLa Sala de Vetlla es troba al Tanatori de Mataró, des d’avui dilluns a les 4 de la tarda fins a aquest dimarts a 2/4 de 6 de la tarda, quan es farà la cerimònia de comiat.\nDes de Vilassar Ràdio expressem el condol a la seva familia. També ha expressat el seu condol per la seva mort l’Ajuntament de Vilassar de Mar\nNotícia anteriorEn vigor les noves restriccions de la Generalitat per frenar l’expansió del coronavirus\nSegüent notíciaEns hem acostat a diferents bars i restaurants de VdM per conèixer de primera mà què pensen del tancament de 15 dies


i Josep Sanchis i Grau | enciclopèdia.cat\nJosep Sanchis i Grau\nDibuixant de còmics.\nValència, 19 de juny de 1932 — València, 2 d’agost de 2011\nS'inicià a Jaimito, d’Editorial Valenciana, tebeo dins del qual publicà les historietes del seu primer personatge, El soldadito Pepe, i, a partir del 1954, el que seria la seva creació més popular, el gat Pumby.\nL’èxit del personatge fou tan gran que l’any següent s’edità una revista de còmics del mateix nom que aconseguí un gran difusió i arribà fins als 1.204 números. Paral·lelament creà altres personatges com ara Capitán Mostachete, Sandokancio, Benjamín y su pandilla, Robin Robot i la versió en còmic de Mazinger Z, la majoria publicats per Editorial Valenciana.\nEn tancar aquesta editorial (1984), Sanchis s’hi enfrontà en un llarg litigi pels drets d’autor de Pumby, que no guanyà fins l’any 2007. L’any 1996 la seva trajectòria fou guardonada amb el Gran Premi del Saló del Còmic de Barcelona.


Mollet inicia la revisió del padró municipal | Setdies.cat\nMollet inicia la revisió del padró municipal\nAdded by Redacció on 06/03/2016.\nTags: Mollet del Vallès, Padró Municipal\nL’Ajuntament de Mollet del Vallès engegarà a partir del 10 de març una campanya de revisió del padró municipal d’habitants que permetrà actualitzar o rectificar, si s’escau, les dades personals dels veïns i veïnes que consten en el padró municipal.\nA partir del 10 de març, i fins el 10 d’abril, s’enviarà una carta a tots els domicilis de la ciutat amb les dades de cada persona que figuren al padró per tal que coneguin l’estat de la seva inscripció i, si s’escau, que puguin comunicar possibles rectificacions, modificacions o baixes.\nL’objectiu és actualitzar el padró per tal que coincideixi el màxim possible amb la realitat.\nEn el cas que s’hagin de fer modificacions, rectificacions o anunciar baixes, un cop rebuda la carta, hi ha temps per fer-ho fins el 6 de maig. En aquest cas caldrà dirigir-se personalment a l’Oficina d’Atenció Ciutadana (OAC) per comunicar i acreditar les variacions. La previsió és que padró incorpori els canvis a partir del setembre d’aquest any.\nAquesta campanya es fa en compliment del Reglament de Població i Demarcació territorial de les Entitats Locals segons el qual els ajuntaments han d’informar als veïns i veïnes, cada cinc anys, del contingut de les seves dades padronals i fer les gestions necessàries per tal que el padró s’ajusti el més possible a la realitat.


#CentreInnovador | IE Sant Jordi\nAMPA, ESO, General, INFANTIL, PRIMÀRIA #CentreInnovador, #EscolaiFamília, #IESantJordi, #preinscripció 0\nEXPLICA’NS QUÈ FAS\nFa tres dies, des del Departament d’Anglès vam començar un repte apte per a petits i grans: es tracta que ens expliqueu en anglès, amb un vídeo, què esteu fent avui; “What are you doing today?” És un repte pensat per als més petitons de P3 que amb l’ajuda de la família poden dir una frase senzilla; per a les famílies que volen seguir fent l’acompanyament que ens feu sempre i donar veu a la vostra vena artística; fins als grans de 4t d’ESO que han de perdre la vergonya.\nEn 3 dies hem rebut 42 vídeos!! Estem molt contents! Gràcies a tothom, especialment a l’AMPA que s’hi ha implicat des del principi i als nostres amics dels projectes Erasmus per seguir fent del nostre centre un Institut-Escola europeu, plural i inclusiu.\nEns seguiu enviant vídeos? Ens encantarà rebre’ls i compartir-los!!\nAMPA, ESO, General, INFANTIL, PRIMÀRIA #AMPAIESantJordi, #CentreInnovador, #CreemReptes, #EnsQuedemaCasa, #FamiliaIEscola, #NosaltresNoCopiemReptes, #Stayigathomechallenge, #TotsSomSantJordi 0\nREVISTA PREINSCRIPCIÓ 20-21\nGeneral, Portada #CentreInnovador, #ComunitatEducativa, #doyouspeakenglish, #EpD, #fillinthetank, #jornadapatis #primaria #familiaiescola #patis, #metodologies, #preinscripció 1\nTercer dia de portes obertes!\nAl mati hem obert les aules de 3r d’ESO i les famílies han pogut participar a la classe de Projectes.\nDe 19:00 a 20:00 han pogut formar part del taller d’escriptura creativa “La finestra indiscreta” amb la M. Antònia Marsiñach. Famílies creatives a l’IE Sant Jordi!\nAMPA, ESO, General #3rESO, #AMPAIESantJordi, #CentreInnovador, #EnsenyemComTreballem, #ESO, #InnovacióReconegudapelDepartament, #Lllengua, #ObrimlesAules, #PortesObertes2020, #SabemdequèParlem, projectes 0\nLA CASA NOVA DE L’ÀVIA\nLa Irina, una mare de P4B, ha vingut a explicar-nos un conte: “La casa nova de l’àvia“. Moltes gràcies!!\nÉs un llibre molt interessant per tractar i normalitzar les residències per a la gent gran, fer-ho entenedor per als nens i les nenes i apropar-nos a una realitat que existeix i que és necessària. Les nenes i els nens de P4 i P5 ho hem gaudit molt!\nGeneral, INFANTIL #CentreInnovador, #ContaContes, #EducacióInfantil, #FamiliaIEscola, #P4, #P5, #SomUnEquipàs 0\nÚltim dia de la primera fase de la Lliga de Debat de la UAB.\nEns ha faltat molt poc per passar la ronda! Gràcies a la UAB per la fantàstica experiència a la Lliga de Debat i a tots els centres amb els quals hem debatut pel seu bon nivell d’argumentació! Ha estat una experiència pedagògica molt enriquidora. Gràcies a l’Aina, l’Ariadna, la Clara, la Duna i l’Estel·la per les seves ganes i l’esperit crític.\nESO, ESO 4, General #Aina, #AlumnesambArguments, #AprenentatgeTransversal, #Ariadna, #CentreInnovador, #Clara, #ComunitatUAB, #Duna, #Estella, #InnovacióReconegudapelDepartament, #LaLleguaViva, #PreparatspelDemà, #treballcooperatiu 0\nDurant el segon dia de la lliga de debat, seguim remuntant!\nEl segon debat també l’hem guanyat. Si voleu veure el debat de les alumnes de 4t d’ESO, busqueu al Youtube “Liga de debat 2020 – secundària i batxillerat – Tercera jornada”. A partir de les 5 hores i 37 minuts podreu veure les nostres estrelles!\nAquí teniu unes imatges, aviat, la semifinal!\nESO, ESO 4, General #Aina, #alumnescompetents, #Ariadna, #CentreInnovador, #Clara, #ComunitatUAB, #Duna, #ESO, #EsperitCrític, #Estella, #SumatalDebat 0\nCONCURS DE LÈXIC\nL’alumnat de 1r i 2n d’ESO vam participar en el Concurs de Lèxic a nivell de Primer Cicle d’ESO.\nEs tracta d’una activitat diferent i motivadora per aprendre més coses sobre la llengua.\nESO, ESO 1, ESO 2, General #1reso, #2nESO, #aprendreaaprendre, #AprenentatgeEntreIguals, #AprenentatgeSignificatiu, #CentreInnovador, #ESO, #InnovacióReconegudapelDepartament, #LlenguaViva 0\nLes portes obertes dels nostre centre no són només una reunió informativa. Són molt més que això perquè volem compartir amb les famílies el dia a dia del nostre centre durant tota la setmana del dilluns 9 fins al diumenge 15 març: aules obertes, tallers per a les famílies, atenció individualitzada, visites guiades, xerrades, la fira de l’aprenentatge al passeig i moltes sorpreses més! Vine a conèixer el nostre centre. T’hi esperem!\nLa setmana del 9 al 15 de març obrim les aules a tothom, veniu a veure com treballem en viu i en directe:\nSi voleu comprovar com és la nostra metodologia també podeu venir a les classes per adults que farem durant la setmana.\nEl divendres 13 us explicarem el Projecte Pedagògic als mòduls de l’ESO.\nI diumenge al matí, la cita és a l’Edifici de Primària.\nAMPA, ESO, General, INFANTIL, PRIMÀRIA #AlCapdavantdelaInnovació, #AMPAIESantJordi, #CentreInnovador, #EscolaiFamília, #IESantJordi, #InnovacióReconegudapelDepartament, #institutescola, #MoltMésQueUnaReunióInformativa, #PortesObertes, #PortesObertes2020, #SomunCentrePioner 0\nNATURA I ACCIÓ\nA RODA de Primària, dins l’ambient de Natura i Acció hem posat ous a covar. Ja estem impacients per veure com es formaran els pollets dins l’ou i saber quan naixeran. Observarem tot el que vagi passant amb atenció.\nGeneral, PRIMÀRIA #aprendreaaprendre, #AprenentatgeSignificatiu, #AprenentatgeTransversal, #CentreInnovador, #InnovacióReconegudapelDepartament 0


Palma comptarà amb una nova residència de 120 places per a persones majors dependents\n12 abril 2021 04:00\ndBalears | 03 abril 2017\nUna nova residència per a persones majors dependents ubicada a la Ciutat Jardí de Palma oferirà 120 places.\nUna nova residència per a persones majors dependents ubicada a la Ciutat Jardí de Palma oferirà 120 places que suposaran una oportunitat per aquestes persones. El solar té 6.450 metres quadrats i està localitzat a la finca de Son Martorell, entre els carrers de Nadal Batle i Xesc Forteza.\nLa iniciativa surt d’un acord aprovat entre la Conselleria de Serveis Socials, el Consell Insular de Mallorca i l’Ajuntament de Palma. Segons han informat la construcció d’aquesta nova residència té un cost aproximat de 8,5 milions d’euros i serà cofinançada, al 50 %, entre la Conselleria de Serveis Socials i Cooperació i el Consell Insular de Mallorca. L’IMAS es farà càrrec de la gestió de la residència, mentre que la Conselleria de Serveis Socials finançarà les 120 places que ofereixi. Amb relació al calendari de construcció, està previst que durant l’any 2017 es posi en marxa el concurs arquitectònic, i durant els anys 2018 i 2019 es farà el procés de licitació de les obres i s’iniciarà la construcció, per poder acabar les obres a finals de l’any 2019.\nL’acord entre les tres institucions és una «mostra de la voluntat de les administracions de resoldre un problema greu a la nostra comunitat i, especialment, a Palma, el municipi en què més demandes no resoltes hi ha de places residencials per a persones amb dependència». Fina Santiago ha recordat que «la voluntat del Govern en matèria de dependència està molt clara», ja que en un any i mig s’han creat 244 noves places per a persones grans amb dependència i es construiran aquesta nova residència a Palma, una altra a Marratxí i, possiblement, una residència més ubicada a Son Dureta, que s’està negociant amb el Govern espanyol.\nAquest dimarts, a l’Ajuntament de Palma, es durà a terme l’aprovació inicial del canvi d’ús dels terrenys, que passà a ser assistencial. Es recupera, així, un conveni subscrit l’any 2009 amb el consistori palmesà que va quedar paralitzat. «Una bona notícia per a Palma i per a la gent gran», ha remarcat Antoni Noguera, que ha destacat l’adequada ubicació de la residència a un lloc tranquil i agradable de la ciutat.\nPer la seva part, la presidenta de l’IMAS, Margalida Puigserver, ha apuntat que l’objectiu «és aportar millores a les persones en situació de dependència a l’hora d’accedir a les residències», en aquest cas, a Palma.\nÉs aquest el solar que fa més de 10 anys va anar na Rosa Estaràs a tallar una cinta i a inaugurar. Ara aquests poden anar a fer el mateix i esperar altres 10 anys més. No sé com la gent normal tenim tanta paciència... més aviat fetge diria jo.\nPer No en parlem 'això, fa mes de 4 anys\nBona iniciativa. Més mitjans haurien de parlar de que MÉS dé preocupa per les nostres velleses, que no intentar fer un "Palma Arena" d'una contractes que són legals, encara que poc elegants.\nPer Lectors, fa mes de 4 anys\nNo podem escriure comentaris. La página ens treu defora


La Legió en el punt de mira per la mort d'un legionari\nLegión | Cedida\nEl jutge investiga a 16 militars per la mort d'un legionari en acte de servei\nEls fets van tenir lloc el passat 25 de març durant un exercici d'entrenament\nRedacció 01/08/2019 10:34h\nEl Jutjat Togat Militar Territorial número 23 d’Almeria ha investigat de moment a 16 persones, entre elles dos oficials, un sotsoficial i personal de tropa, després de la mort de legionari palmesà de 22 anys Alejandro Jiménez, qui va morir d’un tret quan participava en un dels exercicis d’ensenyament amb foc real a un cap de maniobres d’Agost, a Alacant.\nEl procediment es va iniciar per un possible delicte contra l’eficàcia del servei amb el resultat de mort de l’article 77 del Codi Penal Militar, segons han traslladat fonts del Tribunal Militar Central, qui ha afegit que no es descarta l’ampliació d’altres delictes militars a mesura que avanci la instrucció del cas.\nL'incident va succeir en acte de servei\nEls fets van tenir lloc el passat 25 de març durant un exercici de tir amb foc real al camp de tir d’Agost, durant una sortida Alfa de la companyia. El legionari va morir a causa de l’impacte d’un projectil de calibre 5,56 mil·límetres disparat des d’un fusell d’assalt HK G36.\nPart dels participants de l’exercici «no duien armilla antibales completa perquè no disposaven de la placa metàl·lica corresponent» segons apunten fonts properes a la investigació. A més a més, afirmen que l’ambulància que assistia l’entrenament de tir només comptava amb un xofer, però no amb el personal sanitari especialitzat corresponent.\nLes fonts consultades assenyalen que pel moment no s’ha acordat l’ingrés a presó preventiva de cap dels investigats, si bé el presumpte autor material del tret que va posar fi a la vida del legionari sí té l’obligació de comparèixer davant del jutge els dies 1 i 15 de cada mes, a més d’haver-li retirat el passaport.\nS'investiguen possibles negligències i falta de protocol\nEn relació a les possibles responsabilitats per negligència, falta de seguiment de protocols o similars, la investigació en curs precisa que «té precisament aquesta finalitat, no constant que, al marge del present procés, s’hagin incoat expedients disciplinaris ni cap altre tipus de procediments per depurar altres possibles responsabilitats».\nA partir del setembre es té previst rebre noves declaracions quan «les parts hagin pogut accedir a la totalitat de diligències practicades fins a la data». La Unitat Orgànica de Policia Judicial de la Comandància de la Guàrdia Civil d’Alacant i el Servei de Criminalística de la Guàrdia Civil són qui porten les actuacions d’investigació. Tot i que en un principi la investigació es trobava sota secret de sumari, aquest es va aixecar el 18 de juliol de 2019.\nEl Terç ‘Senyor Joan d’Àustria’ 3r, al qual pertanyia el mort, està desplegat a la base d’’Álvarez de Sotomayor’, a Viator, Almeria, i és la seu de la Brigada ‘Rei Alfons XIII’ de La Legió. El difunt legionari era de Palma, i se li va imposar la medalla al mèrit militar amb el distintiu groc per haver mort en acte de servei.\nL'acusat de segrestar i agredir la seva exparella al Gironès s'entrega als Mossos\nUn català busca testimonis d'1 greu accident en una estació de tren del Baix Llobregat\nALERTA: Un nen truca al 112 per avisar que el seu pare està agredint la seva mare a BCN\nTret Almería Alacant Exèrcit Espanyol Defunció


LA DEMOCRÀCIA SEMPRE GUANYA - Jordi Ibern\nLA DEMOCRÀCIA SEMPRE GUANYA\nDimarts, 5 de desembre de 2017 | 11:30h\nCom ja dèiem al novembre, el #21D estem cridats a les urnes. Unes urnes imposades pel bloc que ha signat i aplicat el 155. Un bloc format pel PP, pel PSC-PSOE i per C’s. Aquest proper #21D s’ha convertit en aquell referèndum que el govern de l’estat no va voler pactar per por a la democràcia.\nNecessitem revalidar i, sobretot, augmentar el mandat democràtic per continuar #FentRepública. En aquestes eleccions, a més d’aconseguir una majoria clara i molt més àmplia del bloc independentista, us demano també que doneu la vostra confiança a ERC. A partir del 22D, volem entomar un projecte majoritari de construcció de la República, i ho farem donant aquells serveis que des del TC ens han retallat, com les lleis contra la pobresa energètica, contra els desnonaments, la reforma horària o per la igualtat entre homes i dones.\nCom farem República? Estem aquí per treballar per la gent i amb la gent. Aquestes lleis retallades per l’Estat ja han estat aprovades pel Parlament de Catalunya. Per tant, aplicarem la llei de la pobresa energètica per poder donar cobertura a la gent que està sota els llindars d’una vida digne, i reformarem els horaris pactant amb els diferents actors socials del nostre país per poder aplicar-la amb plena convicció i amb un suport majoritari.\nPerquè LA DEMOCRÀCIA SEMPRE GUANYA, aquest #21D us demano el vot per Esquerra Republicana. Finalment, m’acomiado desitjant-vos un molt bon any 2018!


Un altre juliol negre pels boscos dels Països Catalans - Viquinotícies\nUn altre juliol negre pels boscos dels Països Catalans\n5 d'agost del 2013, Països Catalans\nPel que fa a l'incendi forestal de la serra de Tramuntana, s’està parlant d’una presumpta negligència a l’hora de cremar rostolls com a motiu principal de l’incendi. Però no se’n parla de la prevenció d’aquests ni dels mitjans per aturar-los\nMentre el Principat ha viscut fins ara la millor campanya d'incendis dels últims cinc anys, amb només 146 hectàrees cremades, principalment pels incendis de Vallirana, la setmana passada, i altres focs menors. A les Illes i el Pais Valencià s'han cremat més de tres mil hectàrees de superfície forestals, un total 2.335 hectàrees en el termes municipals d'Andratx, Estellencs i Calvià (serra de Tramuntana) a l'illa de Mallorca i 639 en Aiora a la Vall de Cofrents.\nCal recordar que al juliol de l'any passat a la Jonquera (Alt Empordà) es van cremar gairebé 13.000 mil hectàrees, a Cortes de Pallars a la Vall d'Aiora, 29.000, a Andilla (Serrans), unes 20.000 i a Concentània al Comtat, un miler.\nLa Serra de Tramuntana torna a cremar després de les retallades a l’IBANAT i Espais Natura Balear[modifica]\nLa Trapa torna a estar cremada, ara fa 19 anys de l’incendi de 1994. Més de 1.600 hectàrees de la Serra de Tramuntana estan calcinades. L’incendi, el pitjor en 14 anys a les illes segons alguns mitjans. Cal remarcar que es van haver de reclamar efectius de la península per apagar-lo.\nS’està parlant d’una presumpta negligència a l’hora de cremar rostolls com a motiu principal de l’incendi. Però no se’n parla de la prevenció d’aquests ni dels mitjans per aturar-los. I precisament, aquests recursos han estat retallats els darrers mesos.\nCal recordar que el govern valencià va retallar en 15 milions el fons destinat a la lluita contra els incendis l'any passat. La qual cosa va generar també dures crítiques pels incendis de Cortes de Pallars i Andilla.\nMés de 30 acomiadaments els darrers mesos[modifica]\nDes del novembre de l’any passat es vénen denunciant les retallades i acomiadaments a l’Institut Balear de la Natura (IBANAT) i a Espais de Natura Balear. Iniciaren la campanya “Prou retallades als espais naturals” i després de nombroses mobilitzacions, no aconseguiren aturar les retallades: entre ambdues empreses públiques s’acomiadaren 30 persones i IBANAT absorbí Espais de Natura Balear.\nNo obstant això, el passat 6 de juny, Biel Company, conseller d’Agricultura, Medi Ambient i Territori, declarava que enguany “es manté el dispositiu d’extinció de l’any passat amb el mateix nombre de personal i de mitjans terrestres i aeris”. Malgrat tot, el Comité d’Empresa d’IBANAT, va emetre un comunicat desmentint les paraules de Company i denunciava una minva de personal i logística en la campanya d’incendis d’enguany.\nI el doble de directius a l’IBANAT[modifica]\nA més, segons va denunciar Comitè d’Empresa, aquest mes de juliol s’ha duplicat el nombre de directius d’IBANAT: s’ha passat d’haver-hi 2 a tenir-ne 4. Segons càlculs amb el conveni vigent, aquests càrrecs directius suposaran unes despeses addicionals de 100.000€. Unes contractacions insultants després d’haver acomiadat a més de 30 persones mesos abans.\nAquesta notícia està extreta de Llibertat.cat: Un altre juliol negre pels boscos dels Països Catalans.\n(català) Un altre juliol negre pels boscos dels Països Catalans — llibertat.cat. 4 de juliol del 2013.\nSobre l'incendi del 1994\nDeclaració de Biel Company\nComunicat del Comitè d'empresa d'IBANAT\nUn altre comunicat del Comitè d'empresa d'IBANAT a CCOO\nObtingut de «https://ca.wikinews.org/w/index.php?title=Un_altre_juliol_negre_pels_boscos_dels_Països_Catalans&oldid=149419»


Així és com els plats de la cuina catalana tradicional s'han forjat durant 2.600 anys\nBorja de Riquer: "El vessant separatista de Gaziel era desconegut fins ara"\tBorja de Riquer: "El vessant separatista de Gaziel era desconegut fins ara"\nLes 96 obres de Sixena, a les mans de la decisió final del Suprem espanyol\tLes 96 obres de Sixena, a les mans de la decisió final del Suprem espanyol\nL'historiador Jordi Casassas, reelegit president de la Universitat Catalana d'Estiu\tL'historiador Jordi Casassas, reelegit president de la Universitat Catalana d'Estiu\nMontserrat Domingo: "La solitud no volguda, si dura gaire, pot derivar en malaltia mental"\tMontserrat Domingo: "La solitud no volguda, si dura gaire, pot derivar en malaltia mental"\nEl govern rectifica i deixarà obrir les sales de concerts\tEl govern rectifica i deixarà obrir les sales de concerts\nEl Festival Clàssics mira enrere per fer un "Reset" i reiniciar aquest món en temps de pandèmia\tEl Festival Clàssics mira enrere per fer un "Reset" i reiniciar aquest món en temps de pandèmia\n'The Crown' torna, amb Thatcher i Diana de Gal·les com a grans protagonistes\t'The Crown' torna, amb Thatcher i Diana de Gal·les com a grans protagonistes\nLa consellera Ponsa diu ara que la cultura no s'hauria d'haver tancat\tLa consellera Ponsa diu ara que la cultura no s'hauria d'haver tancat\nOriol Comas: "Enguany el Dau es juga a casa i a la xarxa"\tOriol Comas: "Enguany el Dau es juga a casa i a la xarxa"\nLa carxofa es va conrear perquè arribés el bacallà i s'aliessin amb l’arròs\tLa carxofa es va conrear perquè arribés el bacallà i s'aliessin amb l’arròs\nHo explica un receptari pre-medieval editat pel president de l'Associació Catalana de Bioarqueologia, Lluís Garcia, i el gastrònom i director de la Fundació Alícia, Toni Massanés\nEls grans clàssics de la gastronomia fa segles que es couen a foc lent. És el cas, per exemple, del pollastre a l’ast, les “faves a la catalana” o els caragols, que ja es cuinaven fa 2.600 anys, segons un receptari pre-medieval editat pel president de l’Associació Catalana de Bioarqueologia, Lluís Garcia, i el gastrònom i director de la Fundació Alícia, Toni Massanés, en el volum “Les arrels pre-medieval de la cuina catalana”.\nLa història de la cuina peninsular no sol anar més enllà de l’Edat Mitjana o, a tot estirar, en les receptes romanes explicades en el clàssic llibre de Caius Apicius “De re coquinaria“. No obstant això, la bioarqueologia ha pogut anar un pas més enllà i explorar els costums alimentaris i els instruments de cuina i descobrir alguna recepta de les èpoques premedievales, des de les comunitats nòmades del paleolític fins a la societat de l’era romana.\nSegons Garcia i Massanés, la primera cuina es remunta a l’època paleolítica, la més extensa en el temps i que comença fa 2,5 milions d’anys i es perllonga aproximadament fins a l’any 10.000 aC. Era molt marcada per la vida nòmada i les pràctiques caçadores i recol·lectores. Les primeres receptes d’aquesta època no compten amb grans sofisticacions, però els autors del llibre assenyalen que preparar alguns ingredients tallant-los, matxucant-los o trinxant-los són ja un “fet culinari” que s’afegeix a l’intercanvi i amagatall de fruits secs i altres productes. Endarrerir el consum d’un aliment és el primer pas de la cuina, afirmen, que es va veure revolucionada completament amb la introducció del foc, tant per fumar el peix, generalment d’aigua dolça, com per coure en petites xemeneies les peces de caça com cérvols, cabres salvatges o conills. Els animals carnívors, més difícils de caçar, eren menges molt puntuals.\nA cavall entre el paleolític i el neolític s’introdueixen en la dieta uns petits animals que marcarien la cultura gastronòmica catalana i especialment de les comarques de Lleida: els caragols. La introducció en el neolític de l’agricultura i la ramaderia, juntament amb una forma de vida sedentària, porten a aquesta part de la península el processat de vísceres, tendons, sang o de la medul·la d’animals domesticats com bous, cabres o ovelles, també destinades, juntament amb les vaques, a la producció de llet i el processat de la mantega o formatges.\nEls bioarqueòlegs han observat que les diferents marques de foc en els ossos que s’han conservat mostren les diferències entre la carn rostida, amb cremades que encara perduren, i la bullida, que no danyava l’os i permetia aprofitar tota la proteïna alhora que facilitava la digestió. En aquesta època, abans del 2.300 aC, es troben les primeres receptes de la gastronomia tradicional catalana com l’estofat de vedella amb pèsols i bolets, la mel i mató, les faves a la catalana i la cervesa.\nEls primers banquets comunitaris, que transformen la gastronomia en un fet social popular, es troben en l’Edat de Bronze, juntament amb els primers premsats de raïm per fer vi i eines que serveixen únicament per a la seva preparació. El primer pa, sense tomàquet, que arribarà segles més tard, ve de la mà dels primers pernils i productes fregits, que no es cuinen per immersió com en l’actualitat, sinó en quantitats molt menors.\nL’època ibèrica, entre els segles VI i I aC, porta amb ella les llenties estofades, les primeres llengües de bou, el pollastre a l’ast i a la cassola i les primeres farinetes per a nens. Unes receptes que es conservarien durant l’arribada romana a la península, uns segles marcats per una societat profundament desigual que quedarà reflectida també a la taula: apareix la primera “alta cuina” amb productes provinents de tot el món, a l’abast d’uns pocs. I amb l’Imperi Romà apareixen les primeres cantines, es popularitzen una gran varietat de vins i s’introdueixen utensilis com fogons portàtils, culleretes i forquilles.


Apartmán ve Dvoře Milotice República Txeca - Ofertes d'hotels amb els MILLORS DESCOMPTES EN LÍNIA\nAllotjaments a Milotice\nVeure tots els 7 allotjaments a Milotice.\nApartament d'Una Habitació - Vista exterior\nVitezna 457, Milotice, Milotice, República Txeca - Veure al mapa\nMés informació sobre Apartmán ve Dvoře\nDissenyat tant per oci com per negoci, Apartmán ve Dvoře està situat idealment a Milotice; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartmán ve Dvoře també ofereix moltes instal.lacions per enriquir la seva estada a Milotice. Per anomenar algunes de les comoditats de l'hotel, hi ha habitació familiar, instal.lacions de barbacoa, lloguer de bicicletes, cuina compartida.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Apartmán ve Dvoře no troba competidors en cap categoria.\nTots els tipus de viatgers (102)Parelles (41)Viatgers en solitari (22)Famílies amb infants petits (17)Famílies amb infants grans (1)Grups (21)


NOVA CÀTEDRA DE MEDICINA COMUNITÀRIA UMH I SALUT REPRODUCTIVA - Departament de Medicina Clínica UMH\nBy: Departamento Medicina Clínica UMH | Tags: Cátedra Medicina Comunitaria, Cátedra universitaria, Càtedres UMH, fecundació estudis, Institut Bernabeu, máster Medicina Comunitaria, Medicina cátedra, reproducció assistida, Salut Reproductiva, UMH, Universitat Càtedra | Comments: 0 | setembre 6th, 2016\nRecentement, la Universitat Miguel Hernández i l’Institut Bernabeu han elaborat la Càtedra de Medicina Comunitària UMH i Salut Reproductiva.\nQui ha participat en el desenvolupament de la Càtedra de Medicina Comunitària UMH i Salut Reproductiva?\nEl projecte d’estudis superiors i col·laboració està dirigit pel doctor Rafael Bernabeu. La Universitat Miguel Hernández d’Elx i l’Institut Bernabeu d’Alacant han dut a terme un acord per a la creació de la Càtedra de Medicina Comunitària i Salut Reproductiva. El conveni ha sigut signat recentment per Jesús Pastor, rector de la UMH i pel dr. Rafael Bernabeu, director de l’Institut Bernabeu.\nEl objectiu fonamental se centra en la formació, recerca, desenvolupament i divulgació de la medicina familiar i comunitària, així com reproductiva aplicada a l’àmbit de la reproducció. Ambdues institucions es comprometen a establir els mitjans materials i personals per a emplenar aquests objectius. La Càtedra exigeix l’inici de diverses activitats formatives de:\nrecerca, organització de seminaris, conferències i altres activitats de divulgació sobre aquest àmbit.\nTotes elles van dirigides principalment a metges i professionals d’Atenció Primària.\nLa direcció de la Càtedra de Medicina Comunitària UMH i Salut Reproductiva estarà dirigida pel doctor Bernabeu. Així mateix, serà Domingo Orozco Beltrán, professor del departament de Medicina Clínica de la UMH, el seu codirector. Per la seua banda, el Consell Assessor estarà format per:\nManuel Jordá, vicerector de Recerca i Innovació de la UMH\nAndrea Bernabeu, ginecòloga de l’Institut Bernabeu i doctora per la UMH;\nConcepción Carratalá, secretària de la Càtedra i professora ajudant doctor del departament de Medicina Clínica de la UMH\nFrancisco Sellers, ginecòleg de l’Institut Bernabeu i doctor per la universitat\nVicente Gil Guillén, professor titular del Departament de Medicina Clínica de la UMH,\nJoaquín Llácer, ginecòleg de l’Institut Bernabeu i doctorant del programa de Medicina Clínica de la UMH/li>\nQuins són els objectius de la Càtedra de Medicina Comunitària UMH i Salut Reproductiva?\nEl principal propòsit de la Càtedra és la promoció de la formació, recerca i divulgació d’aquesta disciplina.\nPer a açò, es pretén desenvolupar recerca, formació i compartir coneixement. L’Institut Bernabeu adquireix el compromís d’efectuar les aportacions econòmiques per a la realització d’activitats en el marc de la pròpia Càtedra. A través d’un pla d’activitats anual, sota supervisió del Consell Assessor, quedarà reflectit.\nEn què consisteix l’acord de la Càtedra de Medicina Comunitària UMH i Salut Reproductiva?\nDurant 3 anys tindrà vigència el conveni entre la universitat pública i l’entitat privada. Així mateix, podrà prorrogárse sota acord d’ambdues parts.\nRafael Bernabeu, director de la Càtedra, afirma que “es tracta d’un acord que uneix per un mateix objectiu a la institució universitària i la Institut Bernabeu que al seu judici, donarà molts i molt interessants fruits”.


▷ Els Tres millors Restaurants Asiàtics de Girona | topgirona.com\nMan Tong i Rodrigo Palet dirigeixen una triple aventura de restaurants asiàtics a Girona on han abocat totes les seves il·lusions, coneixement i professionalitat. Amb un personal amb experiència i compromès, el projecte consta de tres restaurants de menjar asiàtic, cadascun amb una especialitat pròpia.\nEl primer, Umai, segueix sent la nineta dels seus ulls: un restaurant modern basat en una cuina asiàtica adaptada al paladar gironí que combina tècniques tradicionals amb les noves tècniques de la cuina molecular.\nEl restaurant Mien, centrat en l’elaboració de plats de fideus, va ser la segona creació de Tong i Palet. Els inicis del restaurant no van ser fàcils, però a poc a poc s’ha anat fent un lloc dins del panorama de la restauració gironina. Cada setmana, el restaurant cuina més de tres-centes racions de fideus fets a mà, a més de cent litres d’infusions de verdures i de brou de pollastre per a les sopes.\nEn tercer lloc, el restaurant Mimi és la proposta més recent de la parella, però de ben segur que no serà l’última. Es tracta d’una taverna asiàtica, un local informal de cuina popular japonesa en què el menjar té un protagonisme compartit amb la beguda i l’ambient. L’espai simula els bars d’oficinistes del Japó, locals estrets i amb una decoració molt simple, l’únic propòsit dels quals és omplir el pap i fer que els comensals fugin una estona de l’estrès quotidià.\nPlaça Josep Pla, 18\nTel.: 972 417 872\nPlaça Josep Pla i Casadevall, 21\nTel.: 972 447 965\nTel.: 972 283 435


Portar el cos tatuat o foradat en els llocs més inversemblants és sinònim d’estar a l’última, més que un senyal d’identitat. No obstant això, la moda marca, però no adverteix dels possibles conseqüències. Un tatuatge pot provocar un seriós disgust per a la salut. “El risc és menor comparat per exemple amb l’alcohol, però sí que pot constituir una font de problemes”, afirma el doctor Díaz, cap de la Unitat de Dermatologia de l’Hospital d’Encreuaments, a Bilbao.\nEls tatuatges, més que efectes, produeixen una sèrie de complicacions en la pell. Entre elles, “la més comuna, freqüent i problemàtica és la infecció”, assenyala l’especialista. Un dels majors problemes és la possibilitat de transmissió de malalties víriques, com a hepatitis B i C. Encara que depèn del material que s’utilitzi i de les condicions d’esterilització amb què es faci el tatuatge, matisa el dermatòleg. També condiciona el lloc geogràfic on es realitzi aquest tipus de tècniques. “En l’actualitat, en països com l’Índia i el Pakistan la principal font de transmissió de l’hepatitis B i C són els tatuatges”, agrega el doctor Díaz.\nUna altra de les conseqüències de portar una pell marcada són les reaccions al·lèrgiques que produeix l’organisme, quan se li injecten determinades substàncies. És el cas de tints i pigments com:\nel sulfat vermell de mercuri, que dóna el color vermell\nmetalls com el níquel o el crom, per a tatuatges de color verd\nel cadmi, per al to groc\nsurts de cobalt, en dibuixos de colors blaus\nòxid de ferro, en tons ocres\ni convé tenir especial cura amb els colors blanc i beix, que porten en la seva composició òxid de titani i de zinc.\nEn aquests casos, “la pell reacciona a cossos estranys i es produeixen una sèrie d’embalums en la pell”, explica el doctor Díaz. Així mateix, “davant les burxades, es poden desenvolupar cicatrius molt engruixades en la zona del tatuatge”, afegeix l’especialista.\nD’altra banda, a més dels problemes físics que pot produir portar aquestes marques, existeix un component social que convé considerar: el rebuig del tatuatge. Amb el temps, molta gent es cansa de portar-lo, perquè, tal com explica el doctor Díaz, “amb el pas dels anys, el dibuix tendeix a difuminar-se i deixa de ser tan bonic i precís. Així doncs, un dels problemes més comuns és voler desfer-se del tatuatge”.Encara que el rostre de l’estimat/a, fidelment reproduït d’una fotografia, constitueix l’últim crit, “cada vegada més la gent es deixa aconsellar per l’estil del tatuador”, assenyalen des de l’associació de tatuadores professionals, que compta amb al voltant de 1.500 socis en tota Espanya.\nParal·lelament a la transformació d’estils, han anat canviant els tipus de materials utilitzats per a realitzar els dibuixos. Fa quatre anys s’empraven tintures exclusivament de color negre per a fer els tatuatges, amb un temps màxim de permanència en la pell d’uns cinc anys. “El resultat no va anar gens satisfactori, perquè passats aquests cinc anys la pell no absorbia la tinta i deixava taques. Per això, avui dia gairebé ningú utilitza el que es coneix com a tatuatges temporals”, expliquen des de l’associació.\nA pesar que el sector no està regulat, la Unió Europea exigeix que els pigments que s’introdueixen en la pell siguin d’una certa qualitat i no continguin materials pesats, informen des de l’ATAP. En aquest sentit hi ha artistes que utilitzen aigua de roses per als seus dibuixos i les tintes es dilueixen més o menys, depenent si es vol aplicar ombres o lluentors en les figures.\nAixí mateix, tampoc hi ha una norma per a les tarifes que cobren els artistes. “El preu depèn del professional, de la mena de dibuix, de les sessions emprades i de la dificultat del tatuatge”, afirma el portaveu de la citada associació.\nVes a la pàgina anterior: « Una tècnica pesada\nVes a la pàgina següent: La importància de la higiene »


El secretari general del Departament d'Interior, Joan Boada, es reuneix amb l'alcaldessa de Valls, Dolors Batalla, per parlar del desplegament dels Mossos d'Esquadra - Sala de premsa. Generalitat de Catalunya\nEl secretari general del Departament d'Interior, Joan Boada, es reuneix amb l'alcaldessa de Valls, Dolors Batalla, per parlar del desplegament dels Mossos d'Esquadra\nquery_builder 30 juliol 2008 00:00\nDemà, 31de juliol, a les 13:00 hores, a l'Ajuntament de Valls (Alt Camp)\nEl secretari general del Departament d’Interior, Relacions Institucionals i Participació, Joan Boada, es reunirà demà, dijous, 31 de juliol, amb l’alcaldessa de Valls, Dolors Batalla, per parlar sobre aspectes del proper desplegament dels Mossos d’Esquadra a la ciutat, que es portarà a terme l’1 de novembre.\nA l’acte també hi assistirà la directora dels Serveis Territorials del Departament d’Interior, Relacions Institucionals i Participació, Hortènsia Grau, i el cap de la Regió Policial del Camp de Tarragona, l’intendent Jaume Giné.\nLa reunió es celebrarà a les 13 hores a l’Ajuntament de Valls (Alt Camp) i posteriorment, cap a les 13,15 hores, el secretari general i l’alcaldessa atendran als mitjans de comunicació assistents per explicar-los el contingut de la reunió.\n13:00|.Ajuntament de Valls (pl. del Blat, 1)|Valls (L' Alt Camp)\nEl secretari general del Departament d’Interior, Joan Boada, es reunirà amb l’alcaldessa de Valls, Dolors Batalla, per parlar del desplegament dels Mossos d’Esquadra. Posteriorment, atendran als mitjans de comunicació.


Onda viu una intensa jornada amb l’homenatge als seus majors i la nit de les disfresses\noctubre 27, 2017 socialistesonda Deja un comentario\nAquest dijous de Fira d’Onda està carregat d’animació, diversió i molta participació. A la recta final de les festes, les penyes i els majors de la localitat són els protagonistes dels actes programats.\nL’homenatge a la tercera edat i la nit de disfresses són els plats forts d’avui. No obstant això, la programació d’avui ha estat molt variada i al matí s’ha realitzat el cercavila de motocultors pels carrers del centre i concentració a la la plaça del Raval de Sant Josep a càrrec de l’Associació Amics del Motoret.\nA les 11.00 hores, al Pla, s’ha dut a terme l’exhibició eqüestre, que també ha comptat amb una gran afluència de públic i ha deixat boniques imatges sobre la sorra.\nEl cercavila de la Tercera Edat ha comptat amb l’assistència de la Junta de la 3ª edat, la reina i les dames de la Fira, la reina infantil i la seva cort d’honor i autoritats. El festeig ha transcorregut des del Pla fins al pavelló Víctor Cabedo on s’han donat cita uns 1.500 comensals per degustar la paella que ha servit els membres de la Junta de Festes i més de 30 membres del grup de voluntaris local, que com sempre participen altruistament en aquest tipus d’actes en benefici dels veïns d’Onda.\nA la vesprada, la companyia la Finestra Nou Circ ha presentat el seu espectacle ‘The Troupers’ a la plaça d’Espanya, que ha fet les delícies de grans i petits amb malabars, equilibris i màgia. El teatre Mònaco també ha acollit la presentació de ‘Flamencianes’, de José Aparicio ‘APA’, un àlbum que mostra un diàleg fluït entre la música tradicional valenciana i pals de flamenc.\nAquesta nit arribarà el torn a les penyes d’Onda. Centenars d’onders demostraran el seu enginy al cercavila de Disfresses, que arrencarà a les 23.00 hores al carrer del Carmen passarà per Sant Miquel, La Safona, Ribesalbes, Montendre i Catalunya, fins a arribar al pavelló Víctor Cabedo. Més de 100 penyes participaran en el multitudinari acte, i més d’una desena de participants individuals ompliran els carrers d’Onda de colorit i diversió, a més de competir per aconseguir importants premis. La gran nit de les disfresses finalitzarà amb un ball amenitzat per l’orquestra El Grupo.es, a la qual seguirà l’actuació de DJ Josvi.\n11.00 h A la pista exterior del pavelló Víctor Cabedo, parc multiaventura amb carpa de paintball, pista americana, inflables, futbolí humà i circuit de Segway (XVI Festival de Teatre i Animació Infantil).\n11.30 h A la plaça d’Espanya, obertura de la fira alternativa.\n12.00 h Encierro de bous braus de la ramaderia Concha y Sierra:\n– Lirio, amb el núm. 1, G-2 i pèl castany esguitat xorrat.\n– Coscorrón, amb el núm. 2, G-2 i pèl negre entrepelat.\n– Floreado, amb el núm. 8, G-2 i pèl negre esguitat.\n– Azteca, amb el núm. 10, G-3 i pèl roig esguitat.\n– Limonsito, amb el núm. 19, G-3 i pèl sard.\n– Viñuelo, núm. 5, G-3 i pèl negre llistó.\nOrganitza l’Associació Cultural Taurina Guarismo 2.\nA continuació, exhibició de dos bous.\n16.30 h A la pista exterior del pavelló Víctor Cabedo, continuació del parc multiaventura (XVI Festival de Teatre i Animació Infantil).\n17.00 h Des del recinte taurí, solta del colom, 57é Trofeu Magnífic Ajuntament d’Onda de Coloms Esportius. Organitza Club de Columbicultura La Ondense.\nA continuació de la solta de coloms, exhibició de la resta de bous de Concha y Sierra i de la ramaderia Hnos. Guillamón.\n18.00 h Al carrer de Ronda, Karaoke Rock Band, organitzat per la penya CERLOC.\n18.30 h A la fira alternativa, teatre de titelles La caja de Pandora.\n19.00 h A la fira alternativa, demostració d’oficis.\nAl carrer Cervantes, FIT Tombats, organitzat per la penya Tombats.\n19.30 h Embolades dels bous patrocinats per l’Associació Cultural Taurina Guarisme 2.\nA la fira alternativa, teatre de titelles Juano i el Drac.\n20.00 h A la Casa de la Cultura, lectura de la decisió del jurat a les millors disfresses i entrega de pernils a totes les penyes participants.\n20.30 h A la Casa de la Cultura, entrega de trofeus del Campionat de Columbicultura.\n23.00 h Al teatre Mònaco, teatre Pels pèls, de Paul Pörtner, protagonitzada per Rafa Alarcón, Carles Castillo, Lola Moltó, Carles Montoliu, Alfred Picó i Lara Salvador, sota la direcció de Santiago Sánchez.\nAl carrer Monsenyor Fernando Ferris, orquestra Modena, organitzada per la penya In-K.\nAl carrer Alfonso Pallarés amb el carrer Mossén Martí, tribut a Barricada i La Polla Records, organitzat per la penya Desorden.\nAl pavelló Víctor Cabedo Carda, concert de José Mercé, amb la seua gira Doy la cara, i festival de flamenc i rumba amb La Meligrana, Sarao! i Efrain.\n23.30 h Embolades dels bous patrocinats per l’Associació Cultural Taurina Guarisme 2.\n00.00 h Al carrer Els Furs, La Kinky Band, organitzada per la penya Neuroxia.\nAl carrer Recinte, orquestra La Furia, organitzada per la penya Sofo


Casa rural al Prepirineu, Castell de l'Areny, PCC-000766\ncasa rural PCC-000766\n7-8PCC-000766 (4 vots)N. Registre turisme: PCC-000766Persona de contacte: Esther & Jaume08613 - ViladaTelèfons: (+34) 93 822 10 22 - 699 500 300info@turismeruralbergueda.com Casa rural al Prepirineu, Castell de l'Areny\nCasa rural, antiga masoveria anterior al segle XVIII, reformada mantenint l'encant i personalitat de les antigues pagesies rurals de les terres interiors catalanes. Situada al peu de la serra del Catllaràs, prop de l'embassament de La Baells.\nPlanta baixa:- Rebedor.- 1 habitació amb llit doble i bany complet.\nPlanta principal:- Cuina, menjador, TV, sala d'estar amb llar de foc, terrassa.\nPlanta Primera: - 1 habitació triple (3 llits),- 1 habitació doble (2 llits)- Bany complet (amb banyera)\n- Amplia zona de prats, perfecte per tot tipus de jocs.- Barbacoa amb graelles, llenya i carbó. Taula.- Font.- Gronxadors.- Mobiliari de jardí.- Taula de ping-pong\nAquesta casa es troba en un paratge de gran interès natural de bosc i muntanyes. Al peu de la casa trobem la Riera de Castell perfecta per banyar-se a l'estiu. Serveis i preus de PCC-000766 Temp. Baixa\n115.00 Mascotes: 5€ x dia * Les temporades poden variar segons l'establiment.* Ponts i diades especials cal consultar els preus. Dates lliures PCC-000766\tLocalitzacióAgro-turismeMasia ailladaIdiomesEquipamentsAccepta mascotesÀrea wifiZona aparcamentSala de reunionsJardíAnimals de granjaParc infantsJocs de taulaJocs infantilsPing-PongProductes granjaCalefaccióLlar de focBarbacoaBany compartitTVRentadoraRentaplatsMicroones\nCom arribar a PCC-000766Per arribar a la casa des del poble de Vilada cal continuar per la mateixa C-26 en direcció Ripoll durant 1km i agafar el primer trencall a mà esquerra. La casa és a 100 m mateix de la carretera. Valoracio i opinions (4 vots) LocalitzacióOrdre i netejaEquipamentAtenció rebudaEl BerguedàValoració global L’Associació d’Agroturisme i Turisme Rural del Berguedà posa a la seva disposició un sistema de valoració i publicació d’opinions garantit.


La companyia ASISA i el Col·legi de Barcelona han signat un acord de col·laboració per fomentar la formació del Col·legiats Barcelonesos.\nLa companyia especialitzada en assistènvia sanitària, ASISA ha iniciat una pla d'expansió a Catalunya i en especial a la província de Barcelona per ampliar la seva quota de mercat. Després de 10 anys des de la seva incorporació al món de les pòlisses privades, i amb una notòria trajectòria en l'àmbit dels treballadors públics en el global d'Espanya, ha decidit apostar per el mercat català on fins fa poc actuava la seva casa matriu, Assistència Sanitària Col·legial.\nUna de les seves principals estratègies actuals es reforçar el canal de la mediació que considera "indispensable" per augmentar la seva presència en el territori. Per això, s'han compromès amb el Col·legi de Barcelona i la Fundació Auditorium amb un acord de col·laboració per el que participaran en el pla formatiu en l'òrgan col·legial i en les activitats organitzades per aquest mateix.\nLa mediació un aliat\nLa signatura de l'acord es va fer el passat dia 21 de novembre amb la presència de la Dra. Solvas Martínez, i del presidents del Col·legi, Lluís Ferrer. Els dos van assegurar que "ASISA es un referent en l'àmbit de l'assegurança de Salud en tot l'Estat, per el que la seva aposta per nosaltres i en el de la mediació en general ens enorgulleix i ens complau". Per la seva part, la Dra. Solvas Martínez va reconèixer el mèrit de la mediació en el creixement del mercat assegurador català del que es va dir "és un mercat amb molta tradició i cultura asseguradora i on els mediadors juguen un paper esencial". Per aquest motiu, va explicar, "aquest acord es el inici d'una sèrie d'activitats amb la mediació catalana que s'anirà intensificant i que volem dur a terme mitjançant una aposta ferma per aquest canal que segur ens repercutirà en el creixement del nostre projecte".\nLa implicació de la companyia en l'agenda formativa i d'activitats del col·legiats començarà amb aquest nou any 2018.\nL'entitat compte actualment bora els 2 milions d'assegurants, dels quals 62.000 estan a Catalunya. El perfil de client majoritari es un particular tot i que gaudeix d'una amplia implantació entre els funcionars públics, aproximadament 600.000.


La Consolació: 150 anys de projectes - Columna d´opinió Raons i paraules, per Jordi Bort\nLa Consolació: 150 anys de projectes\nJordi Bort - 04/04/2017\nEnguany es commemoren els 150 anys de l’arribada de les religioses de la Consolació a Borriana. És just fer un reconeixement a persones que durant este temps s’han dedicat a la educació i a l’atenció sanitària dels malalts. A continuació els contem un breu resum.\nEls hospitals medievals, un dels signes més genuins del cristianisme, eren concebuts com a centres de beneficiència, de caritat i de pietat cristiana per acollir els pobres, els desemparats i els més necessitats de la societat. No eren només llocs de curació per atendre malalts, sino també com a llocs d’acollida. Així les coses, després de la conquesta de Borriana i de concedir-se a la nostra ciutat la primera carta pobla l’1 de novembre de 1233, Jaume I va fundar un Hospital de Pobres per acollir immigrants vinguts a poblar les noves terres conquerides. El cronista i notari reial Rafel Martí de Viciana, en dóna testimoni en la tercera part de la seua crònica, l’any 1564. Este hospital (que lamentablement hui està enderrocat) apareix documentat l’any 1238 (fa 778 anys) com a beneficiari, en el Llibre del Repartiment de València.\nL’hospital va anar subsistint, poc o molt, i segons les circumstàncies de l’època, va prestar el servei sanitari que calia en cada moment. En diferents èpoques trobem acords municipals on es parla de l’antiga i genuina ermita de Sant Blai i del seu ermità. En novembre de 1866 es va reunir l’ajuntament amb la Junta Local de Beneficiència, per a millorar l’assistència de l’hospital en la ciutat. Aquells eren els anys de l’expansió consolacionista i per això la congregació de religioses de la Mare Mª Rosa Molas, prestava els serveis als malalts en hospitals de caritat. Per a les religioses de la Consolació, l'hospital de Sant Blai era un lloc ideal. L’hospital ja estava construit i es trobava adosat a l’ermita on les religioses podien atendre als malalts i, al mateix temps, complir amb les seues obligacions de culte i de pregària. Relate ara un fragment de la carta que va enviar l’aleshores alcalde de Borriana, D. Manuel Peris Mingarro, a la fundadora de les religioses de la Consolació, la Mare Maria Rosa Molas, hui canonitzada:\n“…Se manifestó la gran necesidad que se observa en esta villa de mejorar en cuanto sea posible la asistencia y cuidado de los pobres enfermos que en el mismo se albergan, en vista de que el enfermero que actualmente se halla a su cuidado no puede hacerlo con el esmero que fuera de desear, en mérito de ser un labrador y, por lo mismo, ajeno a esta clase de servicios. Que en su concepto sería lo más conveniente buscar otra clase de personas más a propósito para el objeto, y, en tal caso, nadie mejor puede hacerlo que las Hermanas de la Consolación, puesto que nadie debe ignorar la asistencia expresada y cuidado exquisito que por dicha congregación se presta a los enfermos en todo establecimiento de caridad puesto a su cargo…”.\nComptat i debatut, en dos mesos s’arribà a un acord, i d'esta manera, el 6 de gener de 1867 es va fer el conveni signat entre la fundadora de la Congregació Religiosa de la Consolació, la Mare María Rosa Molas i l’ajuntament, per a que quatre religioses se feren càrrec de l’hospital, d’una escola de xiquetes, i a més, tingueren cura de l’ermita de Sant Blai. Cal recordar que la mare fundadora de les religioses de la Consolació, va estar en l’antiga ermita de Sant Blai i en l’antic hospital.\nAnys més tard, el 31 d’octubre de 1970, degut al deplorable estat amb el que es trobava l’edifici, les religioses deixaren l’hospital. I va ser l’any 2011, quan l’ajuntament enderrocà l’antic edifici de l’Hospital Municipal de Borriana. Este hospital va ser el primer centre hospitalari de La Plana i del nou Regne de València, fundat per Jaume I. Així es va tancar, trístament, un capítol de la nostra història col·lectiva. Llàstima que Borriana no va saber mantindre, rehabilitar, restaurar i promoure este edifici, com a testimoni del passat, ja que d’esta manera podríem entendre millor el nostre present. Es molts gent la que lamenta l’enderrocament d’este edifici. Siga este fet un exemple per no tropessar una altra vegada amb la mateixa pedra. Actuar a temps és la millor manera de conservar el nostre patrimoni, i no deixar morir les coses fins a l’extenuació quan ja no se pot fer més.\nL’antiquíssima ermita d’estil gòtic, no és la que hui contemplem. Aquella seria molt més xicoteta i molt més senzilla, com la majoria de les típiques ermites rurals del segle XIII i XIV. Predominaria la rajola, sense pedra tallada, de planta rectangular amb menuts contraforts, arcs apuntants i un sostre de fusta a dos aigües. Ubicada extramurs de la població, la construcció s’alçaria aproximadament en el lloc actual. Segles més tard, i com a fruit de la expansió econòmica de Borriana, s’acordà en sessió de l’ajuntament del 30 d’abril de 1882, enderrocar l’antiga ermita, i el 22 d’agost del mateix any s’iniciaren les obres de la nova església (per suscripció popular), encarregant-se l’obra al director de camins veïnals de la provincia, D. Salvador Forç. Va ser el 2 de febrer de 1891 quan es va beneir la nova església de Sant Blai, i este és el punt on ens trobem ara. En 2016 es van complir 125 anys de la inauguració de l’actual església, una efemèride que marca la continuitat de la nostra existència com a poble.\nLa Mare fundadora, Santa Maria Rosa Molas, va estar present a la nostra ciutat i va visitar l’antiga ermita de Sant Blai i hospital on s’allogaren les religioses. Ara, les religioses han decidit donar un quadre a l’església de Sant Blai, recordant la seua presència en el lloc original on ella va estar. Des d’estes línies, des de la Confraria de Sant Blai els donem el nostre sincer agraïment.


Plana personal de Jaume Massanés i Papell: de gener 2007\nRafael de Casanova humiliat\nSi Sant Cugat es una ciutat governada per dos partits nacionalistes, com es possible que permetin que els monuments (?) que recorden a Rafael de Casanova estiguin en l’estat actual ?\nOxidats i bruts els tres plafons s'han convertit en un espai ideal per grafits.\nSincerament prefereixo tal com estava abans i potser caldria que algú expliques quant va costar aquesta “obra d’art” i qui va fer la tria de les propostes presentades.\nTot plegat una vergonya ¡¡\nPublicat per Jaume Massanés i Papell a les 16:35:00 1 comentari:\nEtiquetas: CAT - Identitat, STC - Cultura\nGuia pràctica per l’ús de la llengua\nLa Plataforma per la Llengua ha editat la guia Què faig si...? amb l’objectiu de suggerir idees i alternatives d'actuació davant determinades situacions que ens podem trobar en la nostra vida diària relacionades amb la llengua catalana. S’han editat 5.000 exemplars de la guia que us podeu descarregar des de la seva web.\nCridem la cultura a consell\n¿Què és allò tan valuós que no pesa res, no té preu ni propietari, no és obra de ningú, no s’esgota i no està mai perfectament acabat? És la cultura. És el bé més gran de la nostra comunitat.\nA Sant Cugat la cultura té l’empenta que té gràcies a la implicació de les entitats cíviques, les associacions populars i les institucions. De tot plegat, el teixit associatiu és el gran contribuent a la cultura local.\nPerò les entitats han estat molt descontentes des de fa força temps amb la gestió que ha fet l’Ajuntament dels afers culturals. El teixit associatiu no s’ha sentit escoltat pel govern municipal. I no ha pogut participar dels plans d’acció cultural del consistori.\nFins ara hi havia un Consell de Cultura. Tothom deia que era inoperant. Servia per informar i per no res més. I per això l’Ajuntament va endegar el procés participatiu del Pla de Cultura. Els ciutadans van poder dir la seva en un conjunt de sessions al llarg de 2004 i 2005.\nEl Pla de Cultura es va fer realitat amb un document de conclusions, que vinculava l’equip de Govern. Es va aprovar fa un any i mig el Pla de Cultura. I ara arriba el primer pas d’aplicació. S’ha fundat de bell nou el Consell de Cultura. Té unes característiques ben diferents i pot aportar noves maneres de fer. D’entrada, està format per una quinzena de membres, escollits per les entitats i pel consistori, a parts iguals.\nQuè ha de fer el nou Consell de Cultura? Es tracta d’un organisme d’assessorament i, per tant, no és decisori. Ara bé, les seves atribucions són una novetat a la ciutat. Diguem aquí tres funcions, per condensar en elles totes les seves atribucions. El Consell ha d’examinar el pla d’acció i el pressupost de la regidoria de Cultura. Aquesta capacitat de supervisió prèvia s’estén a la supervisió posterior, és a dir a l’estudi dels resultats de tot l’any. Per tant, el Consell analitzarà que es farà i, també, com s’ha fet.\nI la tercera funció, parlant a grans trets, és vetllar perquè el Pla de Cultura s’apliqui, pel que fa les grans línies en equipaments, àmbits d’acció i condicions de participació de les entitats. Aquí el Consell de Cultura, que està format per membres d’entitats i persones de prestigi, pot aprofitat el seu cabal creatiu per aconsellar línies de treball i per fer propostes concretes a l’Ajuntament.\nVal a dir que el Consell també es comunica amb les entitats, perquè les pot convocar per informar-les i per escoltar les seves aportacions.\nTota aquesta descripció del nou Consell de Cultura no ha de fer-nos pensar en normativa, sinó en una oportunitat nova per a la cultura de Sant Cugat. Ara és el moment del Consell de Cultura. I ens fem algunes preguntes i que diem en veu perquè tothom en tingui coneixement. Se sentiran per fi escoltades les entitats pel govern? Hi haurà motius per criticar la cultura institucional com a política d’aparador? Es promourà les activitats de les entitats en comptes de fer la competència des de l’Ajuntament? Es pensarà en els districtes i en els barris?\nCridem la cultura a consell, al Consell de Cultura.\nF.A.V. Federació d'associacions de veïns de Sant Cugat del Vallès\nEtiquetas: STC - Cultura\nJa era hora, senyor Recoder ¡¡\nLa Generalitat ha obert ja la quarta convocatòria per optar a les ajudes del programa de millora de barris que requereixen una atenció especial de Catalunya. En total, aquest any s'atorgaran 99 milions d'euros que es destinaran a finançar el 50% del cost de 15 projectes diferents. Els ajuntaments que hi estiguin interessats tenen un termini de 3 mesos per presentar les seves propostes i la previsió és que les ajudes s'adjudiquin abans de l'estiu.En el cas de Sant Cugat, l'Ajuntament ja ha anunciat que tornaran a presentar el projecte d'urbanització integral de les Planes, que l'any passat va quedar exclòs dels ajuts. L'alcalde, Lluís Recoder, ha manifestat l'esperança d'obtenir una subvenció i ha assegurat que aquest és un tema de justícia i que el projecte compleix els requisits necessaris per obtenir una subvenció.\nRecoder ha afegit, a més, que aquest any l'Ajuntament es vol curar en salut i ha contractat un equip d'experts per millorar al màxim el projecte.D'altra banda, en cas que sigui necessari, l'Ajuntament no descarta la proposta del PSC de treballar conjuntament amb amb l'Ajuntament de Barcelona, donat que el districte de Les Planes està a cavall entre les dues ciutats.\nCos del missatge publicat a la web de Radio Sant Cugat\n20.000 pàgines ja tenen el .cat\nA Internet ja es poden teclejar més de 20.000 pàgines amb el domini .cat. La màgica xifra va superar-se el 19 de gener, tot just un any i un mes després que apareguessin a la xarxa els primers dominis per a la comunitat lingüística i cultural catalana a Internet. L'ICANN, l'organisme responsable d'autoritzar la creació de dominis digitals, havia autoritzat la creació dels .cat el 16 de setembre de 2005. El 19 de desembre van començar a aparèixer els primers webs amb el flamant .cat, els de la Fundació puntCAT (www.cat, nic.cat, domini.cat i fundació.cat) i, segons els mateixos impulsors, "en un temps record, .cat va passar de ser un acord en un contracte a ser una realitat, intangible però real".\nPublicat per Jaume Massanés i Papell a les 21:32:00 Cap comentari:\nERC, de planeta a satèl•lit (I)\nPublicat al diari Avui el 20 de gener de 2007\nPublicat per Jaume Massanés i Papell a les 9:40:00 Cap comentari:\nERC, de planeta a satèl•lit (i II)\nPublicat al diari Avui el 21 de gener de 2007\nPublicat per Jaume Massanés i Papell a les 9:16:00 Cap comentari:\nServeis per tots ?\nEn el darrers dies l’ajuntament anuncia tot cofoi que molt aviat tindrem una oferta mes ampli d’equipaments sociosanitaris privats.\nUn gimnàs per a dones i dues noves residencies per a gent gran, una de les quals tindrà un balneari propi que aprofitarà les aigües termals.\nBe, tot lo que siguin nous equipaments per la gent gran es positiu per la nostra ciutat, però la pregunta es qui podrà pagar els 1.000 o 1.500 euros al mes que costa una residencia privada.\nPer descomptat que la gent gran amb pocs recursos no. Llavors tindrà que esperar un o dos anys, si te sort, per poder entrar en l’única residencia publica que tenim ?.\nQuan tindrem un pla d’equipaments socialment just que contempli els serveis públics que necessita la gent gran de la nostra ciutat ?\nPublicat per Jaume Massanés i Papell a les 19:47:00 Cap comentari:\nConclusions del 3r Congrés de la Ciutat\nEl proppassat dia 16 vam clausurar el 3r Congrés de la Ciutat. Enguany l’hem dedicat al tema de la participació ciutadana en la gestió de la cosa pública, entesa com una manera d’exercir determinats drets i deures de ciutadania.\nHi han passat ponents, locals i externs, de gran vàlua, que ens han deixat reflexions molt interessants: la necessitat de trobar noves formes de fer política en una societat que viu una paradoxa, és més democràtica que mai i produeix més insatisfacció que mai (Joan Subirats); la importància de la planificació estratègica en matèria d’urbanisme per tal de dotar de sentit la participació ciutadana (Francesc Muñoz); la necessitat d’articular polítiques de visibilitat i de proximitat per disposar d’una política cultural (Eduard Miralles) o la necessitat de diferenciar les causes de l’incivisme, per tal de gestionar correctament l’espai públic (Imma Mayol). Reflexions que han anat acompanyades d’altres de caràcter local: importància de la mobilització ciutadana en la preservació d’espais naturals, exemple de la Torre Negra (Lluís Llerena); necessitat de mecanismes de seguiment que facin una realitat l’experiència participativa i positiva del Pla de Cultura (Oriol Moliner) o la radiografia de les iniciatives locals en matèria de civisme i l’opinió dels santcugatencs sobre aquest tema (Jordi Puigneró).\nPerò el Congrés també s’ha proposat recollir l’opinió dels seus participants i d’un seguit de persones lligades al teixit associatiu local sobre participació ciutadana. Les respostes -no tantes com ens havíem plantejat, tot cal dir-ho-, han donat resultats prou significatius. La totalitat ha manifestat formar part d’alguna entitat. Un 52% té una opinió regular dels teixit associatiu local i un 48% en té una bona opinió. Un 87% es considera assabentat dels òrgans i processos de participació institucionals existents, però un 95% considera que la ciutadania no n’està prou informada. Un 70% manifesta haver participat en algun òrgan o procés participatiu, però un 82% considera insatisfactori el funcionament d’aquests mecanismes. Per últim, vam preguntar què era més important per al bon funcionament dels mecanismes de participació, la voluntat política de l’Ajuntament o l’existència d’un important teixit associatiu, el 59% es va decantar pel segon aspecte.\nEn definitiva, tant de les aportacions dels ponents com del resultat de l’enquesta, la conclusió és que tenim molts òrgans i mecanismes de participació, però que la percepció de la ciutadania és que no funcionen suficientment bé. Per dir-ho amb paraules d’un ponent: tenim més instàncies de participació, que no pas participació real. La paradoxa, és que mentre l’Ajuntament (i això és aplicable a altres institucions) considera que fa el suficient en aquesta matèria i que ho fa bé, una bona part de la ciutadania n’està insatisfeta. En la darrera sessió de discussió de les conclusions es va aprovar una proposta concreta en aquesta sentit: constituir un Observatori sobre la participació, que mesuri el següent: a) l’esforç de l’Ajuntament perquè la seva gestió sigui participativa; b) la participació ciutadana; c) els resultats obtinguts i d) el nivell de satisfacció dels qui hi participen.\nAquest és un breu resum del que ha donat de sí el 3r Congrés de la Ciutat. Ara, com sempre, farem arribar les seves conclusions als diferents Grups Municipals i a les entitats locals perquè les coneguin i, si s’escau, les tingui en compte.\nJordi Casas. Secretari de la Fundació Sant Cugat\nPublicat per Jaume Massanés i Papell a les 22:57:00 Cap comentari:


Aigaion Samothraki Grècia - Ofertes d'hotels amb els MILLORS DESCOMPTES EN LÍNIA\nAno Kariotes, Kato Karioutes, Samothraki, Grècia, 68002 - Veure al mapa\nMés informació sobre Aigaion\nDissenyat tant per oci com per negoci, Aigaion està situat idealment a Therma; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Aigaion asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, instal.lacions de barbacoa, cuina compartida.\nGaudiu de les comoditats d'alta gama com ara aire condicionat, escriptori, balcó/terrassa, aparell de televisió, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Therma, faci de Aigaion la vostra llar.


Reunió dels tècnics d’emergències amb Govern per regular la professió | BonDia Diari digital d'Andorra.\nL’acabada de crear Associació de Tècnics d’Emergències Sanitàries (Atesand) es reunirà dilluns que ve amb el ministre de Salut, Carles Álvarez Marfany, per traslladar-li la necessitat de regular la professió així com la formació que ha de tenir aquest personal. En aquest sentit, el president de l’entitat, Josep Miquel Rodríguez Orellana, va destacar que aquest és un ofici que no està reconegut al país i que només amb un certificat de tècnic sanitari ja es pot exercir.\nL’Atesand considera que el més adient seria que es requerís disposar d’un cicle formatiu de grau mitjà de 2.000 hores (correspon a dos cursos acadèmics), tal com passa a Espanya des del 2007. Remarquen que aquesta formació està reglada i reconeguda a Europa i és obligatòria. Tot plegat, indiquen, ha de garantir un servei de qualitat i una millora de les condicions laborals d’aquests empleats. Quant al primer aspecte, Rodríguez recorda que el tècnic d’emergències sanitàries té el seu paper en les intervencions. És qui fa el transport i la immobilització i col·labora amb l’assistència mèdica. En relació a les limitacions que comporta el fet que la professió no estigui regulada, l’Atesand assenyala que el sector no disposa de conveni col·lectiu ni d’una graella salarial unificada per als empleats de tots els organismes que cobreixen aquesta activitat. De fet recorden que, com que es tracta d’una professió que no està reconeguda, els sous d’aquests professionals estan per sota dels països veïns encara que a Andorra el nivell de vida sigui més alt.\nAvui, els tècnics d’emergències sanitàries en actiu al Principat estan empleats pel Servei Andorrà d’Atenció Sanitària, Ambulàncies del Pirineu i Creu Roja. En total, el col·lectiu està format per 50 persones, mentre que l’associació agrupa 40 membres. Tenint en compte que es tracta d’un sector molt reduït, l’Atesand veu difícil que la formació que reclamen es pugui impartir al país, tot i que creuen que caldria analitzar-ho. Fins ara, els professionals que disposen del cicle formatiu s’han desplaçat a Espanya a cursar-lo.\nA banda de reivindicar el reconeixement professional i fomentar la formació en l’àmbit de les emergències sanitàries, l’entitat també es planteja com un dels seus objectius col·laborar amb les institucions del país a l’hora d’elaborar protocols i reglaments relacionats amb el transport sanitari. Aquesta és la primera vegada que els tècnics d’emergències sanitàries demanen la regulació de la professió.\nDifusió a la Fira\nAmb l’objectiu de donar a conèixer la professió a la ciutadania, l’Atesand participarà aquest cap de setmana en la Fira d’Andorra la Vella. L’associació oferirà diversos tallers als visitants, farà simulacions amb pacients traumàtics (dos grups de tècnics andorrans van prendre part en el concurs de traumatologia de Catalunya, on van quedar en quarta i cinquena posicions) i traslladaran fins al recinte firal dues ambulàncies. A més, donaran consells sobre com fer una trucada d’emergència.


Ajuntament d'Alaquàs. Agenda.Festival de Rock Alaquàs 2016\nFestival de Rock Alaquàs 2016\nDissabte 27 d'agost: El tio la Careta, Gatillazo i The Fuzzy Clouds. A partir de les 23h\nEnguany el FRA aposta per unes bandes o grups donant cabuda a tots els derivats del rock o qualsevol altre estil musical. Al parc de la sequieta contarem de forma gartuïta amb la presència de Gatillazo amb un Evaristo (La Polla Records) i presentació el seu 6é treball que reflectix podridura i decrepitud, la crònica de la mort anunciada de qualsevol ciutat del denominat primer món en els temps actuals.\nTambé contarem amb ambient ska i funk de El tio la careta presentant el nou projecte "Levantando los pies del suelo" on es plasma la maduresa musical i experiència aconseguida al llarg de la nostra trajectòria, a més de diverses col·laboracions de bandes prestigioses del panorama nacional com La Gossa Sorda, L'Arrel, VaDeBo i Eskorzo.\nI per últim, The Fuzzy Clouds com a guanyadors del concurs PreFRA 2016 amb el seu indie punk rock a lo Fugazi o Dinosaur Jr.\nEstrada lliure, gratuïta, sense invitació.\nDj Zone amb els actuacions de dj's.


La lluita és el camí! Ni pactes ni renúncies: Independència, socialisme, feminisme, Països Catalans. – Coordinadora Obrera Sindical\nComunicats Materials Notícies Països Catalans\nManifest de l’esquerra Independentista amb motiu de l’11 de setembre, diada nacional de la Catalunya al sud de l’Albera.\nEns trobem immersos en una nova crisi socioeconòmica, que ens demostra una vegada més el caràcter estructural i cíclic de la crisi en el marc del sistema capitalista. La pandèmia de la Covid-19 ha accelerat la recessió econòmica que ja s’albirava i ha posat en relleu les contradiccions de l’economia de mercat. Una sanitat pública saturada després d’una dècada de retallades i privatitzacions, uns desnonaments que s’han continuat executant malgrat les promeses moratòries, una accentuació de la feminització de la pobresa i de la violència contra les dones.\nEn aquesta conjuntura l’aliança entre els poders progressistes perifèrics i la complicitat d’un govern d’esquerres a Madrid han acabat amb la demanda de minses molles pressupostàries i un estat més centralitzat que el 2015.\nEls pactes progressistes del Botànic i Bellver juntament amb el govern d’ERC culminen un procés de replegament de les forces del sobiranisme governamental, que situen la dinàmica de la política institucional principatina en unes coordenades molt similars a les dels governs valencià i balear: L’excel·lència en la gestió autonòmica i el cenyiment als canals legals com a via per aconseguir concessions de l’aparell central de l’estat espanyol. El conflicte independentista al Principat es voldrà postergar a través d’un pacte des de dalt on el que està en joc és el repartiment de les ajudes europees, amb el rerefons d’una reforma social i econòmica que garanteixi la continuïtat del sistema capitalista.\nEl panorama amb el qual ens trobem és el de l’estat espanyol més aposentat dels darrers anys, que s’ha reforçat amb ajudes que van des del neofeixisme de V0X fins a l’esquerra espanyola d’Unidas Podemos. L’ofensiva espanyolista té diverses cares i una d’elles és el projecte de liquidació de la llengua perquè és un símbol antifeixista, antimonàrquic i d’unitat dels Països Catalans que ha sobreviscut a un genocidi cultural. La persecució de la llengua en una part del territori és una amenaça per la llengua en el conjunt del territori. És per això que cal combatre els atacs a casals i ateneus, frenar la proliferació d’agressions feixistes i lluitar braç a braç amb les represaliades per confrontar el feixisme, ja que aquest funciona com a força de xoc de l’estat capitalista per mantenir el règim actual.\nAquest és el context en el qual, el passat mes de maig, el govern de Pere Aragonès va fer les seves primeres passes enlairant les banderes de la justícia social, el feminisme, l’ecologisme i l’autodeterminació i amnistia. Però aquestes banderes de canvi ben aviat han volat, tal com les paraules d’Aragonès, i l’únic que n’ha quedat és la dissolució del conflicte, oblidant la lluita per la independència i apostant per una taula de diàleg i uns indults que han estat venuts com una victòria de l’independentisme i que deixen enrere milers de represaliades.\nEstem a les portes d’una nova gran ofensiva de mesures antipopulars i l’única sortida per a la classe treballadora és la construcció dels Països Catalans a partir de l’estratègia d’Unitat Popular, ja que la lluita per l’autodeterminació és una lluita de classes i la independència requereix una revolució política per a materialitzar-se. La confrontació amb el règim del 78 i la ruptura independentista amb l’estat espanyol i la Unió Europea és l’única via per deixar de seguir pagant els plats trencats del capitalisme. I això no es pot aconseguir ni amb «taules de diàleg» ni amb processos «de la llei a la llei». La qüestió de l’autodeterminació no és només una qüestió de democràcia, sinó sobretot una qüestió de poder. Per això, cal construir un bloc polític i social al conjunt dels Països Catalans, que només podrà ser articulat a través d’un programa de transformació social que doni resposta a les necessitats de la majoria treballadora. Cal construir aquesta força popular que pugui disputar el poder a l’estat capitalista espanyol i derrotar-lo mitjançant una insurrecció democràtica del poble.\nI per això, cal enfortir els espais de lluita social i popular i les organitzacions de l’Esquerra Independentista, perquè l’organització i la lluita són l’únic camí.\nGirona (el Gironès) 12 h / Plaça del Vi\nLleida (el Segrià) 12 h / Plaça de la Paeria\nBarcelona (el Barcelonès) 18.30 h / Plaça d’Urquinaona\nReus (el Baix Camp) 19.30 h / Mercat Central\nPrevious post Solidaritat amb Izquierda Castellana i la Fundació Doris Benegas\nNext post Vaga indefinida dels bombers i bomberes forestals del País Valencià


Què va passar ara fa un any?\nBarcelona. Dimecres, 19 de setembre de 2018. 21:52\nFa just una setmana, la Marta Lasalas va enviar-me un enllaç de Youtube. I em va dir: “Mira-te’l. I a veure si coneixes algú al minut 2.09”. L'enllac era aquest:\nI, sí, em sona alguna cara, sí. Hi apareix el filòsof Xavier Antich, l'actriu Sílvia Bel, el conseller Toni Comín... i un servidor de vostè. Confesso que quan ho vaig veure vaig patir uns instants d'estupor i que si tingués pèls al cap, se m'haurien posat de punta. Per tres motius.\nEn primer lloc perquè recordo perfectament aquell moment i el que ens acabava d'explicar Comín. Feia una estona que havia acabat la famosa reunió de Junts per Catalunya en una de les sales del Parlament. Aquella de la qual se n'ha parlat tant i de la qual se'n han explicat tantes coses. Però com que crec que han de ser els allà presents qui han d'explicar què va dir i fer cadascú, me'n guardaré prou de ser jo qui expliqui el que m'han explicat. Sobretot perquè com que jo no hi era, no sé si el que m'han explicat uns i altres és cert o no. I al moment de la conversa també era quan va començar a córrer que hi haurien eleccions i arribaven les primeres reaccions a aquesta possibilitat.\nEn segon lloc perquè quan vaig veure les imatges vaig pensar: “espero que no surti la part anterior de la conversa, on el conseller Comín va explicar unes coses una miqueta delicades, una part de les quals són públiques, però l'altra part no”.\nI en tercer lloc perquè quan et dediques a això que ens dediquem uns quants i que consisteix en anar als llocs, intentar saber què passa i explicar-ho, es fa molt estrany veure quan d'observador passes a ser l'observat.\nEl cas és que aquest tràiler correspon a un documental que avui ha estat presentat al Col·legi de Periodistes de BCN i que es podrà veure per TV3 la nit del dia 1 d'octubre. Es titula El Xoc i l'ha guionat, gravat, muntat i dirigit un jove alumne de l'Escola Superior de Cinema i Audiovisuals de Catalunya (ESCAC) que es diu Enric Vilageliu.\nAra seria molt lleig explicar-li El Xoc, però si ho fes tampoc no passaria res. Perquè és una peça per veure i per sentir. Per molt que li expliqués que hi passa, no li explicaria res. Perquè és un documental d'aquells que si desvies la vista un segon, et perds moltes coses. Perquè és la mirada personal de l'autor a una successió de fets narrats sense veu en off i sense entrevistes. Són moments encadenats amb petites frases, breus converses, mirades, expressions, rictus i gestos que, tots junts, expliquen moltes coses. I pel mig, moments humans, moments tendres, moments tensos, moments emocionants i moments, en general.\nEl documental no aporta res de nou des del punt de vista informatiu, però retrata instants que en aquell moment vam veure dins d'un conjunt i que vistos ara, extrets individualment, i havent passat ja un any, expliquen moltes coses de les que van passar després i ajuden a entendre algunes actituds i decisions.\nSi té interès en veure'l abans del dia 1, dimarts vinent el passen als cinemes Texas de BCN, dijous a Granollers i està a disposició dels cineclubs que ho desitgin.\nBenvinguts (i benvingudes) a un nou format televisiu que durarà temps i consistent en explicar què va passar durant un mes i mig de la nostra història i que dóna per desenes de documentals de tota mena.\n20-S Torra, Torrent i els consellers assistiran a la concentració del primer aniversari del 20-S El Nacional\n1 d'octubre ‘El Xoc’: el documental que recordarà l’1-O a TV3 Nicolas Tomás


You are at:Home»Activitats»VIII edició de cinema a la fresca al Castell de Montjuïc\nPer Mireia Martínez 04/06/2010 Activitats, Cinema\nArticle anteriorRobert Doisneau, el fotògraf del carrer\nArticle seg�ent Curtmetratges a l’aire lliure al Poble Espanyol\nPablo on 18/08/2010 00:45\nVarem arribar quan el concert ja s’estava acabant, però érem conscients, no el volíem veure, però si la peli. Vare pagar l’entrada i ens varem quedar tant lluny de la pantalla i tant a la sorra que varem marxar perquè no tenia cap sentit quedar-se. Varem demanar que ens tornessin els diners perquè no varem poder veure res, però de cap de les maneres.\nAlgú em pot explicar si han fet un càlcul de l’aforament d’aquest espai? La idea és molt bona, però la gestió fa pena.\nGemma on 03/08/2010 09:22\nQuina presa de pèl ahir! Pagues els 5 € d’entrada, els 3 € de gandula, i quan preguntes si tornen els diners en cas de pluja, responen que no, que en cas que cancel.lin, et fan un 50% de descompte en una propera projecció.\nA més a més, eren les 21.30, plovia un munt i deien que no decidirien si interrompien la projecció fins a les 22:15, que és quan començava la peli. La gent que portava paraigües (els menys)es protegia com podia, la resta xops, fins que vam decidir de marxar perquè cada vegada anava a més. El pitjor és que no sabem si tenim dret a un 50% de descompte perquè potser a les 22.15 la pluja per art de màgia va parar…\nEntenc que els promotors són els primers que no volen que hi hagi pluja i que contra això no s’hi pot fer res, però si us plau, per una vegada, que no mirin tant la butxaca i que retornin els diners!!!!!\nQuim on 03/08/2010 01:23\nHem sento timat pels de sala montjuic,i com jo tota la gent que ha anat avui…Ha plogut i no son capaços ja no de tornar els diners, cosa que es dicutible, es que ens han dit que per la propera sessio ens farien el 50% de descompte…I digo jo, no he pagat per veure un concert, un curtmetragtge i una peli…?I si torna a ploure la propera sessio,que passa, que tornare a pagar a l’Ajuntament sense que em donin res???\nHi havia un munt de extrangers flipant avui amb tot aixo…Molt bona imatge de BCN es portaran…\nmarta on 02/08/2010 17:49\nMolt bona programació aquest any!\nLluis on 19/07/2010 20:56\nVist que és molt agradable, volem sessions també a l’agost,\nPingback: VIII edizione del Cinema a la fresca a Barcellona


Ball de bastons a la cuina | Reusdigital.cat diari de Reus. Notícies i actualitat del Camp de Tarragona\nRestaurants de Reus i Tarragona s'enfronten per esdevenir el millor establiment amb 'segell d'autor' al 'Joc de cartes' de 'TV3'\n30 de Setembre de 2020, per Marc Busquets\nUn dels plats de la carta de l'A3 mans de Tarragona\nA3 mans/ Facebook\nEl millor restaurant amb 'segell d'autor' entre Reus i Tarragona és en aquesta última localitat, segons el 'Joc de cartes' de 'TV3'. El programa que presenta el xef Marc Ribas ha enfrontat dos restaurants de la capital del Baix Camp amb dos altres de la del Tarragonès. El més ben puntuat ha estat el tarragoní A3 mans, amb Meritxell Lecha al capdavant. Ha quedat per davant de la Casa Coder, del Sora experience i del Cal Mano. La guanyadora s'ha endut un premi de 5.000 euros.\nDels fogons al ball de bastons\nRibas ha reunit els aspirants a la Casa Navàs, i els ha dut cap al Mercadal per avaluar la carta de la Casa Coder, amb Gerard Guivernau al capdavant. "Aquí hi deuen fer cuina tradicional, de l'àvia", han dit els responsables dels locals tarragonins (el del Cal Mano és Carles Sas). Tot i certa conyeta amb una reproducció de 'La Vicaria' de Marià Fortuny, la decoració els ha complagut. Aviat, però, hi han començat a trobar punts dèbils. Des de la manera de parar taula fins a l'estil de les diverses sales del local, descrites per Lecha com "un local de cites".\nLa representant del Sora, Ana Martínez, tampoc ha quedat satisfeta amb l'ordre de la cuina. Finalment, els tres restauradors (i examinadors) de la Casa Coder han degustat el menú. "El pop està una mica massa fet", ha dit Lecha. "Molt farinós, oi?", ha preguntat retòricament Ribas. Els segons també han estat criticats. En el cas de l'arròs, ha dit la mestressa de l'A3 mans", "hi falta sal". Les coses tampoc han millorat gaire, a les postres. "Hem volgut fer un coulant més gran del normal i no ens ha aguantat", s'ha justificat Guivernau per l'espera abans de servir. "Me l'han portat trencat", s'ha queixat una exigent Lecha. El compte ha pujat 170 euros. "N'he sortit prou satisfet", ha subratllat Sas. En total, els concursants han puntuat la menja amb un 6,5.\nLa segona parada ha estat ja a Tarragona, al local de Lecha. "Molta pedra, que és el que tenen a Tarragona", ha observat Guivernau amb punt d'ironia, a l'hora de jutjar la decoració de l'A3 mans. "Tot molt bonic, però la guarnició mata el salmó, i jo he demanat salmó", ha disparat Sas. El cuiner no s'ha pres gaire bé la crítica. "I això ho diu el que no sap ni fregir una croqueta, el venedor de cotxes", ha contratacat la parella de Lecha, Sergio Bosch. A les postres, però, ha arribat el moment delicat. I és que a la carta no hi tenen vi dolç. Encara rai que sí que hi ha Chartreuse. Tots n'han volgut, excepte Sas. "Amb perdó, però és una beguda per a 'tontos'", ha assegurat. "No accepta les crítiques, no és professional", ha jutjat Martínez, després, sobre la reacció de Lecha. La nota obtinguda ha estat un 6,7 i, el preu, 164 euros.\n'Ha estat un menjar decebedor'\nLa venjança de Lecha ha arribat en acabat, quan els aspirants han arribat a Cal Mano. "La decoració m'ha semblat com si haguessin agafat coses que tenien per casa", ha dit la representant de l'A3 mans només entrar. "Tot molt 'carajillero'", ha precisat. Ni l'ordre ni la neteja de la cuina els ha convençut, als rivals. "Es veu que tot està brut", ha censurat altre cop Lecha. "El vi és calent", han assenyalat just abans de començar a menjar. En el cas dels bunyols de bacallà, i segons Martínez, "són bons però la textura no és l'adequada". "Busquen errors a tot arreu", s'ha defensat Sas a la cuina. Amb els segons, les coses no han millorat. "Serveixen ibèric però no el fan pas a la brasa, com diuen a la carta", ha dit Lecha. "El flam casolà és correcte", ha indicat un satisfet Guivernau. L'àpat ha pujat 171 euros i la puntuació ha estat de 3,7. "Ha estat un menjar decebedor. La cuina l'he puntuada molt baixa", ha reblat Lecha.\nLa fi del viatge gastronòmic ha estat al Sora, al carrer de Vallroquetes de Reus. Martínez, per cert, no ha sabut explicar a Ribas d'on ve el nom del restaurant. "L'Ana ens ha dit que és una maniàtica de la neteja, però jo això ho veig brut", ha expressat Lecha. Les taules per tallar les han trobades velles, i la temperatura massa alta. La salsa del pop del primer, posem per cas, l'han trobada "massa intensa"; el peix cru, "no prou fresquet"; i l'arròs "de contrastos entre dolç i salat" no ha satisfet. "Barrejar la cuina asiàtica i l'oriental és molt arriscat", ha argumentat Guivernau. Tot degustant les postres, Ribas ha estat molt dur. "Està fet malbé", ha carregat. Se n'ha anat a la cuina per parlar-ne amb Martínez, del formatge que duia. "És agre", ha sentenciat. Tota la comanda ha ascendit als 176,90 euros i la puntuació mitjana ha estat de 5,1.\nEls moments més tensos s'han produït a posteriori, en l'anomenada 'confrontació'. Martínez, del Sora, ha acabat plorant quan ha vist que l'apartat de la cuina l'ha suspès (amb un 3,3). Tot plegat, a més i per cortesia de la realització del xou, subratllat de manera delirant per la banda sonora del film 'El resplandor'. Qui pitjor ha entomat les crítiques ha estat Lecha. "No sap encaixar els cops", ha indicat Guivernau. D'aquesta manera, tot ha quedat a les mans de Ribas, que amb la seva puntuació ha fet decantar la balança. Els ha aplegat al Teatre Fortuny per anunciar que el vencedor és l'A3 mans. La nota final per a Lecha ha estat de 7,1, i de 6,7 per a Guivernau. Aquest, geni i figura, s'ha acomiadat amb una màxima de vida: "Me'n vaig a fer un gintònic", ha dit. Salut.